b'\n_START_ARTICLE_\nTelipinujev razglas\n_START_PARAGRAPH_\nTelipinujev ali Telepinujev razglas je hetitski kraljevi razglas, izdan med vladanjem kralja Telipinuja okoli leta 1460 pr. n. \xc5\xa1t. (kratka kronologija)._NEWLINE_Razglas je pomemben dokument, ker omogo\xc4\x8da rekonstruiranje zaporedja hetitskih kraljev. Omenja tudi nekaj pomembnih dogodkov, na primer Mur\xc5\xa1ilijevo osvojitev Babilona, ki je omenjena samo v tem dokumentu. Za ve\xc4\x8dino Telipinujevih naslednikov v naslednjih 80 letih so znana samo njihova imena._NEWLINE_Van Seter trdi, da je razglas bolj pravno kot zgodovinsko besedilo, ki dolo\xc4\x8da pravila nasledstva hetitskega prestola. Lawson se s tem ne strinja in trdi, da je besedilo na pol legalno in hkrati zgodovinsko. Mario Liverani ugotavlja, da je treba razglas razlagati pazljivo, ker  je veliko bolj koristen za razumevanje stanja v \xc4\x8dasu, ko je bil napisan, kot za obnovo zgodovine.'